Benjamin Mkapa

Benjamini William Mkapa (12 Novemba 1938 - 24 Julai 2020) alikuwa Rais wa awamu ya tatu wa Jamhuri ya Muungano wa Tanzania (1995-2005) na mwenyekiti wa Chama Cha Mapinduzi, CCM. "Benjamin Mkapa", Microsoft Encarta Encyclopedia 2001, WGBH (FM), pbs.org, ilitolewa 19-Oktoba-2009

 Wasifu 
Mkapa alizaliwa Lupaso karibu na Masasi katika kusini-mashariki ya Tanganyika. Kuanzia 1945 hadi 1951 alsoma shule za msingi pale Lupaso na Ndanda. 1952/53 alisoma shule ya seminari ya Kigonsera akaendelea kwenye shule ya sekondari ya watawa Wabenedikto pale Ndanda hadi kumaliza O-level. 1958/59 alimaliza A-levels pale St Farncis, Dar es Salaam (leo hii Pugu Secondary). Alipokelewa kwenye Chuo Kikuu cha Makerere alipohitimu 1962. 

Hatua za maisha ya kaziABOUT President of Tanzania BENJAMIN WILLIAM MKAPA, tovuti ya dsctanzia.org ya 2004, sehemu ya tovuti ya Delray Beach Sister Cities' programme, ilivyohifadhiwa kwenye archive.org, kuangaliwa Agosti 2020
Aprili 1962: Afisa tawala Dodoma
Aprili 1962: Mkuu wa Wilaya
Agosti 1962: alijiunga na Utumishi wa wizara ya mambo ya nje
Mei 1966: Mhariri mkuu, gazeti la Uhuru 
Aprili 1972: Mhariri mkuu, Daily News
Julai 1974: Afisa habari katika Ofisi ya Rais, Dar es Salaam 
Julai 1976: Mwanzilishi na mhariri mkuu wa Shirika la habari la Tanzania (SHIHATA)
Oktoba 1976: Balozi wa Tanzania pale Nigeria
Februari 1977: Waziri wa Mambo ya Wje
Novemba 1980: Waziri wa Habari na Utamaduni
Aprili 1982: Balozi wa Tanzania pale Kanada
Februari 1983: Balozi wa Tanzania pale Marekani
Aprili 1984: Waziri wa Mambo ya Nje
1990: Waziri wa Habari na Utangazaji
Mei 1992: Waziri wa Sayansi, Teknolojia na Elimu ya Juu
Novemba 1995: Rais wa Jamhuri ya Muungano wa Tanzania

Rais wa Tanzania
Katika mwaka wa 1995, Mkapa alichaguliwa rais msingi wake ukiwa kampeni maarufu ya kupambana na ufisadi na kuuungwa mkono kwa nguvu na rais wa zamani Julius Nyerere  Bruce Heilman na Laurean Ndumbaro, "Corruption, Politics and Societal Values in Tanzania: An Evaluation of the Mkapa Administration's Anti-Corruption Efforts", Afr. J. polit. sd. (2002), Toleo 1 Nambari 7. Juhudi za Mkapa za kupambana na ufisadi ni pamoja na kuumba jukwaa la wazi lililoitwa Tume ya Rais juu ya Ufisadi (Tume ya Warioba) na kuongeza msaada kwa Afisi ya Kuzuia Ufisadi.

Muhula wa pili wa miaka 5 wa Mkapa kama Rais uliisha Desemba 2005. Katika wakati wake ofisini, Mkapa alibinafsisha kampuni zilizomilikiwa na serikali akaweka sera za soko huria. Wafuasi wake walimtetea kuwa kuvutia uwekezaji wa kigeni ungesaidia kukuza uchumi. Sera zake zilipata msaada wa Benki ya Dunia na IMF na kupelekea baadhi ya madeni ya nje ya Tanzania kufutiliwa mbali.

Amekashifiwa kwa upungufu wa baadhi ya jitihada zake za kupambana na ufisadi  vilevile matumizi mabaya ya fedha za umma. Utawala wake ulikuwa na matumizi sana na maposho bila kikomo. Alitumia £ 15 milioni kununua ndege ya binafsi ya kirais, vilevile karibu £ 30 milioni kwa vifaa vya angani vya kijeshi ambavyo wataalamu waliona yalizidi mahitaji machache ya majeshi ya nchi. Gideoni Burrows, "We sell arms to Saddam's friends", New Statesman,  8 Septemba 2003 Ilikuwa juu ya ununuzi huo wa mwisho ndipo katibu wa maendeleo ya kimataifa wa Uingereza wa wakati huo Clare Short alielezea hasira ya umma, na kusababisha yeye kujulikana kama 'Mama Radar' katika vyombo vya habari vya Tanzania.

Baada ya kutoka ofisini kwa kukamilisha mihula miwili inayoruhusiwa, Mkapa alikumbwa na shutuma nyingi za ufisadi kati yao kujipa mwenyewe na Waziri wake wa zamani wa nishati na madini  Daniel Yona "Mgodi wa Makaa ya Mawe wa Kiwira" yenye faida kubwa katika Nyanda za juu za kusini mwa Tanzania bila taratibu zifuatazo. Kwa kujibinafsishia mgodi wa makaa ya mawe wa Kiwira, alivunja katiba ya Tanzania ambayo haimruhusu rais kufanya biashara yoyote katika ikulu.

Aliteuliwa katika Bodi ya Wadhamini ya Chuo cha Aga Khan mwezi Novemba 2007."Mheshimiwa Benjamin William Mkapa",  Bodi ya Wadhamini, Chuo cha AKU, ilitolewa 19-10-2009

Heshima na Tuzo
Nishani
 Nishani Nchi Mwaka Ref 80px Nishani ya Moyo wa Dhahabu wa Kenya (Chifu)  2005 80px Nishani ya Mwalimu Julius Kambarage Nyerere  2011
Mnamo Desemba 7, 2019, alitunukiwa Nishani ya Heshima ikiwa ni kuthamini mchango wake katika kuanzisha vyuo vikuu binafsi, hivyo kukifanya Chuo Kikuu cha Iringa kuwa chuo kikuu cha kwanza binafsi nchini Tanzania wakati wa utawala wake.

Shahada za Heshima
 Chuo Kikuu  Nchi  Shahada ya Uzamivu  Mwaka  Ref Chuo Kikuu cha Sōka    Shahada ya Heshima 1998  Chuo cha Morehouse    Shahada ya Heshima 1999  Chuo Kikuu Huria cha Tanzania    Shahada ya Heshima 2003  Chuo Kikuu ya Kitaifa cha Lesotho    Daktari wa Sheria 2005  Chuo Kikuu cha Kenyatta    Daktari wa Elimu 2005  Chuo Kikuu cha Dar es Salaam    Shahada ya Heshima 2005  Chuo Kikuu cha Nyukasal    Daktari wa Sheria ya Kiraia 2007  Chuo Kikuu cha Rasi ya Pwani (Cape Coast)    Daktari wa Barua 2008  Chuo Kikuu cha Makerere  Daktari wa Sheria 2009 

 Marejeo 

 Viungo vya nje 

 2001 mahojiano na Public Broadcasting Station
 "Serikali ya Uingereza yagawanyika juu ya mfumo wa radar wa Tanzania"
 "Blair ashtumiwa juu ya mpango wa rada wa Tanzania"
 "Mpango wa rada wa Tanzania "upotezaji wa fedha"
 "Umiliki wa mradi wa nguvu ya makaa ya mawe ya Kiwira : Uhusiano wa Mkapa-Yona" 
 "Rais mstaafu Benjamin Mkapa Kutunukiwa Nishani ya Heshima kwa Kuanzisha Vyuo Vikuu Binafsi Nchini Wakati wa Utawala Wake.1661870/
 Benjamin Mkapa bio  katika Tume ya Afrika

Jamii:Waliozaliwa 1938
Jamii:Waliofariki 2020
Jamii:Marais wa Tanzania
Jamii:Waliohudhuria Chuo Kikuu cha Makerere
Jamii:Chama Cha Mapinduzi